Dôležité právne oznámenie

|

52010PC0071

 Návrh nariadenie Európskeho parlamentu a rady, ktorým sa mení a dopĺňa nariadenie (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev  /* KOM/2010/0071 v konečnom znení - COD 2010/0047 */

	[pic] | EURÓPSKA KOMISIA |Brusel, 3.3.2010KOM(2010) 71 v konečnom znení2010/0047 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstievDÔVODOVÁ SPRÁVACieľom predkladaného návrhu Komisie je zmeniť a doplniť nariadenie o rozpočtových pravidlách v súvislosti s Lisabonskou zmluvou, ktorá nadobudla platnosť 1. decembra 2009. Keďže Lisabonská zmluva zavádza v rozpočtovej a finančnej oblasti podstatné zmeny, tieto zmeny by sa mali zohľadniť aj v nariadení o rozpočtových pravidlách, ktoré upravuje všetky pravidlá a postupy vzťahujúce sa na finančné prostriedky EÚ, ktoré musia všetky inštitúcie dodržiavať.Komisia v súlade s článkom 184 nariadenia o rozpočtových pravidlách predloží koncom prvého polroka 2010 návrh na preskúmanie nariadenia o rozpočtových pravidlách, ktoré sa uskutočňuje každé tri roky. Komisia sa však domnieva, že nezávisle od uvedeného preskúmania je potrebné v zrýchlenom postupe najprv pristúpiť k ad-hoc revízii nariadenia o rozpočtových pravidlách a jeho vykonávacích predpisov. Takáto obmedzená revízia je nevyhnutná, aby bolo možné zabezpečiť stabilný právny rámec pre plnenie rozpočtu v súlade s novou zmluvou. Ďalšie aspekty týkajúce sa vytvorenia Európskej služby pre vonkajšiu činnosť budú predmetom samostatného návrhu, ktorý Komisia onedlho predloží.Zmeny vyplývajúce z Lisabonskej zmluvyProstredníctvom Zmluvy o fungovaní Európskej únie (ZFEÚ) sa do rozpočtovej a finančnej oblasti po prvýkrát za posledné desaťročia zavádzajú výrazné zmeny, ktoré je potrebné zohľadniť v nariadení o rozpočtových pravidlách. Z tohto dôvodu by sa mali do nariadenia o rozpočtových pravidlách vložiť príslušné ustanovenia, alebo by sa v ňom mali vykonať náležite úpravy, aby sa zohľadnili nasledujúce zmeny:– zavedenie viacročného finančného rámca do zmluvy a jeho prepojenie s ročným rozpočtovým postupom: v dôsledku zavedenia viacročného finančného rámca do ZFEÚ by sa mali do nariadenia o rozpočtových pravidlách vložiť niektoré ustanovenia z mediinštitucionálnej dohody o rozpočtovej disciplíne a riadnom finančnom hospodárení,– nový ročný rozpočtový postup a upustenie od rozlišovania medzi povinnými a nepovinnými výdavkami, čo má vplyv na ustanovenia týkajúce sa presunu rozpočtových prostriedkov a mechanizmu dočasných dvanástin.Predkladaný návrh zároveň umožní zosúladiť nariadenie o rozpočtových pravidlách s Lisabonskou zmluvou, a to tak prostredníctvom technických úprav, ako aj prostredníctvom vypustenia zastaraných ustanovení.Nové ustanovenia zavedené v článku 317 ZFEÚ týkajúce sa povinnosti kontroly a auditu členských štátov pri plnení rozpočtu si spolu s bodom 44 mediinštitucionálnej dohody o rozpočtovej disciplíne a riadnom finančnom hospodárení vyžadujú hĺbkovú analýzu a budú preto navrhnuté až pri preskúmaní nariadenia o rozpočtových pravidlách, ktoré sa uskutočňuje každé tri roky. Preskúmanie po troch rokoch by malo byť zároveň príležitosťou na kodifikáciu alebo prepracovanie nariadenia s cieľom zohľadniť predovšetkým prečíslovanie ustanovení zmluvy.2010/0047 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstievEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 322, v spojení so Zmluvou o založení Európskeho spoločenstva pre atómovú energiu, a najmä na jej článok 106a,so zreteľom na návrh Komisie,so zreteľom na stanovisko Dvora audítorov[1],konajúc v súlade s riadnym legislatívnym postupom,keďže:1.  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[2] (ďalej len „nariadenie o rozpočtových pravidlách“), stanovuje rozpočtové zásady a rozpočtové pravidlá, ktoré by sa mali dodržiavať vo všetkých legislatívnych aktoch. Niektoré ustanovenia nariadenia o rozpočtových pravidlách je nevyhnutné zmeniť a doplniť, aby sa zohľadnili zmeny a doplnenia zavedené Lisabonskou zmluvou.2.  Európska centrálna banka by mala byť vzhľadom na svoju osobitnú povahu a úlohy, najmä pokiaľ ide o nezávislosť pri spravovaní svojich financií, vylúčená z rozsahu pôsobnosti nariadenia o rozpočtových pravidlách. Z dôvodu právnej istoty by sa toto vylúčenie malo uplatňovať od dátumu nadobudnutia platnosti Lisabonskej zmluvy.3.  Policajná a justičná spolupráca v trestných veciach sa stala neoddeliteľnou súčasťou iných politík a vnútorných činností Únie. Osobitné finančné ustanovenia vzťahujúce sa na túto politiku už teda nie sú opodstatnené a mali by sa preto vypustiť.4.  Na základe viacročného finančného rámca na roky 2007 – 2013 sa na Garančný fond pre vonkajšie opatrenia už nevzťahuje osobitný režim. Platby do fondu zo všeobecného rozpočtu Európskej únie sa teraz zapisujú do príslušného rozpočtového riadku. Príslušné osobitné finančné ustanovenia už nie sú potrebné a mali by sa preto vypustiť.5.  Mali by sa objasniť pravidlá vzťahujúce sa na situáciu, ak Európsky parlament rozhodne o znížení objemu dodatočných výdavkov presahujúcich dočasné dvanástiny schválené Radou v súlade s článkom 315 zmluvy.6.  Viacročný finančný rámec na roky 2007 – 2013 bol ustanovený Medziinštitucionálnou dohodou zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[3]. Keďže zmluva vyžaduje, aby bol viacročný finančný rámec stanovený formou nariadenia, niektoré ustanovenia z uvedenej medziinštitucionálnej dohody je potrebné začleniť do nariadenia o rozpočtových pravidlách. Predovšetkým v záujme zabezpečenia rozpočtovej disciplíny je potrebné prepojiť viacročný finančný rámec s ročným rozpočtovým postupom. Zároveň je nevyhnutné zahrnúť ustanovenia týkajúce sa záväzku Európskeho parlamentu a Rady rešpektovať pridelenie viazaných rozpočtových prostriedkov uvedené v príslušných základných právnych aktoch pre štrukturálne operácie, rozvoj vidieka a Európsky fond pre rybné hospodárstvo.7.  Upustilo sa od rozlišovania medzi povinnými a nepovinnými výdavkami. Ustanovenia týkajúce sa presunu rozpočtových prostriedkov by sa preto mali zodpovedajúcim spôsobom upraviť.8.  V súlade s článkom 316 zmluvy by sa malo stanoviť, aby bol pre Európsku radu a Radu vyčlenený v rozpočte rovnaký oddiel.9.  V nariadení o rozpočtových pravidlách by sa mal zohľadniť ročný rozpočtový postup v znení zmien a doplnení zavedených zmluvou.10.  V oblasti vonkajších činností by sa mal v súlade s ustanoveniami zmluvy upraviť postup prijímania prípravných opatrení.11.  Komisia musí Európskemu parlamentu a Rade predložiť na základe dosiahnutých výsledkov hodnotiacu správu o finančných prostriedkoch Únie. Do nariadenia o rozpočtových pravidlách by sa preto v rámci ďalších existujúcich požiadaviek na predkladanie správ mali zahrnúť príslušné ustanovenia týkajúce sa tejto správy.12.  Nariadenie (ES, Euratom) č. 1605/2002 by sa preto malo zodpovedajúcim spôsobom zmeniť a doplniť,PRIJALI TOTO NARIADENIE:Článok 1Nariadenie (ES, Euratom) č. 1605/2002 sa mení a dopĺňa takto:13.  V názve nariadenia sa slová „všeobecný rozpočet Európskych spoločenstiev“ nahrádzajú slovami „všeobecný rozpočet Európskej únie“.14.  Článok 1 sa nahrádza takto:„Článok 11. Toto nariadenie stanovuje pravidlá tvorby a plnenia všeobecného rozpočtu Európskej únie, ďalej len „rozpočet“, a predkladania a auditu účtov.2. Na účely tohto nariadenia sa Hospodársky a sociálny výbor, Výbor regiónov, ombudsman a európsky dozorný úradník pre ochranu údajov považujú za inštitúcie Únie.Na účely tohto nariadenia sa Európska centrálna banka nepovažuje za inštitúciu Únie.3. Na účely tohto nariadenia sa pod akýmkoľvek odkazom na „Spoločenstvá“ alebo na „Úniu“ rozumie odkaz na „Európsku úniu a na Európske spoločenstvo pre atómovú energiu“.“15.  Článok 4 sa mení a dopĺňa takto:a) v odseku 2 sa písmeno a) nahrádza takto:„a) príjmy a výdavky Európskej únie vrátane administratívnych výdavkov, ktoré inštitúciám vyplývajú z ustanovení Zmluvy o Európskej únii týkajúcich sa spoločnej zahraničnej a bezpečnostnej politiky, a operačných výdavkov vyplývajúcich z plnenia týchto ustanovení v prípadoch, keď sa nimi zaťažuje rozpočet;“b) odsek 3 sa vypúšťa.16.  Článok 8 sa mení a dopĺňa takto:a) v odseku 2 sa slová „na hrubom národnom produkte“ nahrádzajú slovami „na hrubom národnom dôchodku“;b) v odseku 6 sa slová „garančnej sekcie Európskeho poľnohospodárskeho usmerňovacieho a garančného fondu (EAGGF)“ nahrádzajú slovami „Európskeho poľnohospodárskeho záručného fondu (EPZF)“.17.  Článok 13 sa mení a dopĺňa takto:a) odsek 1 sa nahrádza takto:„1. Ak na začiatku rozpočtového roka nie je rozpočet ešte s konečnou platnosťou prijatý, na viazanie a platenie výdavkov, ktoré bolo možné zahrnúť do konkrétnej rozpočtovej kapitoly ako súčasť plnenia posledného riadne prijatého rozpočtu, sa vzťahuje prvý odsek článku 315 Zmluvy o fungovaní Európskej únie.“b) odsek 3 sa nahrádza takto:„3. Ak si to vyžaduje kontinuita činnosti Únie a potreby hospodárenia, Rada uznášajúca sa kvalifikovanou väčšinou môže na návrh Komisie schváliť poskytnutie dvoch alebo viacerých dočasných dvanástin tak na záväzky ako aj na platby, a to nad rámec dočasných dvanástin poskytnutých automaticky v súlade s odsekmi 1 a 2. Rozhodnutie o schválení bezodkladne postúpi Európskemu parlamentu.Rozhodnutie nadobúda účinnosť tridsať dní po jeho prijatí, ak Európsky parlament, uznášajúci sa väčšinou svojich členov, nerozhodne v rámci daných tridsiatich dní o znížení týchto výdavkov.Ak Európsky parlament rozhodne tieto výdavky znížiť, Rada opätovne posúdi rozhodnutie o schválení, pričom zohľadní výšku rozpočtových prostriedkov schválenú Európskym parlamentom.Dodatočné dvanástiny sa schvaľujú ako celok a nie sú deliteľné.“c) odsek 4 sa vypúšťa.18.  Článok 16 sa nahrádza takto:„Článok 16Viacročný finančný rámec a rozpočet sa zostavujú a plnia v eurách a účty sa vykazujú v eurách.Na účely peňažných tokov uvedených v článku 61 sú však účtovník, v prípade zálohových účtov správcovia záloh, a na potreby administratívneho riadenia útvarov zodpovedných za vonkajšie činnosti Únie zodpovedný povoľujúci úradník, oprávnení vykonávať operácie v národných menách podľa vykonávacích predpisov.“19.  Článok 24 sa nahrádza takto:„Článok 241. Komisia predloží svoj návrh súčasne obom zložkám rozpočtového orgánu.2. Rozpočtový orgán prijme rozhodnutia o presunoch rozpočtových prostriedkov tak, ako je stanovené v odsekoch 3 až 6 s výnimkou prípadov, keď je v prvej hlave druhej časti stanovené inak.3. Rada uznášajúca sa kvalifikovanou väčšinou a Európsky parlament prerokujú, s výnimkou naliehavých prípadov, návrh Komisie v lehote šiestich týždňov odo dňa, keď bol týmto dvom inštitúciám predložený návrh na konkrétny presun.4. Návrh na presun je schválený, ak v lehote šiestich týždňov:- obe zložky rozpočtového orgánu návrh schvália,- jedna zložka rozpočtového orgánu návrh schváli a druhá sa zdrží konania,- obe zložky rozpočtového orgánu sa zdržia konania alebo neprijmú rozhodnutie, ktoré by bolo v rozpore s návrhom Komisie.5. Šesťtýždňová lehota uvedená v bode 4 sa skráti na tri týždne v prípade, že jedna zo zložiek rozpočtového orgánu nepožiada inak, ak:i) presun predstavuje menej ako 10 % rozpočtových prostriedkov zapísaných v príslušnom rozpočtovom riadku, z ktorého sa presun vykonáva, a nepresahuje 5 miliónov EURaleboii) presun sa týka iba platobných rozpočtových prostriedkov a celková suma presunu nepresahuje 100 miliónov EUR.6. Ak jedna zložka rozpočtového orgánu presun zmenila a doplnila, zatiaľ čo druhá ho schválila alebo sa zdržala konania, alebo ak obe zložky presun zmenili a doplnili, za schválenú sa považuje menšia suma schválená buď Európskym parlamentom, alebo Radou, a to za predpokladu, že Komisia svoj návrh nestiahla.“20.  Článok 26 sa mení a dopĺňa takto:a) V odseku 2 druhom pododseku sa prvá veta nahrádza takto:„Uplatňuje sa postup stanovený v článku 24 ods. 3 a 4.“21.  V článku 27 ods. 3 sa tretia veta nahrádza takto:„Tieto informácie, ktoré sú uvedené v článku 33 ods. 2 písm. d), sa poskytujú každoročne, najneskôr v dokumentoch, ktoré sú priložené k návrhu rozpočtu.“22.  Z článku 30 sa vypúšťa odsek 2.23.  V článku 31 sa prvý odsek nahrádza takto:„Európsky parlament, Európska rada a Rada, Súdny dvor Európskej únie, Dvor audítorov, Hospodársky a sociálny výbor, Výbor regiónov, ombudsman a európsky dozorný úradník pre ochranu údajov vypracujú odhad svojich príjmov a výdavkov, ktorý pošlú Komisii každý rok najneskôr 30. júna“.24.  Článok 33 sa mení a dopĺňa takto:a) odsek 1 sa nahrádza takto:„1. Komisia predloží návrh rozpočtu Európskemu parlamentu a Rade najneskôr do 1. septembra roka, ktorý predchádza roku, v ktorom sa má príslušný rozpočet plniť.Návrh rozpočtu obsahuje súhrnný všeobecný výkaz výdavkov a príjmov Únie a konsoliduje odhady uvedené v článku 31.“b) v odseku 2 sa úvodná veta nahrádza takto:„Komisia pripojí k návrhu rozpočtu:“25.  Článok 34 sa nahrádza takto:„Článok 34Až do zvolania zmierovacieho výboru uvedeného v článku 314 Zmluvy o fungovaní Európskej únie môže Komisia z vlastného podnetu alebo na žiadosť ostatných inštitúcií, ktorá sa vzťahuje na ich vlastný oddiel, predložiť súčasne Európskemu parlamentu a Rade opravný list k návrhu rozpočtu na základe nových informácií, ktoré v čase tvorby návrhu rozpočtu neboli k dispozícii, vrátane opravného listu, ktorým sa aktualizuje odhad výdavkov v oblasti poľnohospodárstva“.26.  Vkladá sa tento článok 34a:„Článok 34aAk zmierovací výbor dosiahne dohodu o spoločnom návrhu, Európsky parlament a Rada sa v súlade so svojim vnútorným rokovacím poriadkom budú usilovať schváliť výsledok zmierovacieho výboru čo najskôr v súlade s článkom 314 ods. 6 Zmluvy o fungovaní Európskej únie.“27.  Článok 35 sa vypúšťa.28.  Článok 37 sa nahrádza takto:„Článok 371. Ak existujú nevyhnutné, výnimočné alebo nepredvídané okolnosti, Komisia môže predložiť návrhy opravných rozpočtov.Žiadosti o opravné rozpočty predložené za rovnakých okolností ako je uvedené v predchádzajúcom odseku od iných inštitúcií než od Komisie sa posielajú Komisii.Pred samotným predložením návrhu opravného rozpočtu Komisia a iné inštitúcie preskúmajú rozsah prerozdelenia príslušných rozpočtových prostriedkov, pričom zohľadnia všetky očakávané nevyužité rozpočtové prostriedky.2. Komisia, s výnimkou mimoriadnych okolností, predloží návrh opravného rozpočtu súčasne Európskemu parlamentu a Rade každý rok najneskôr do 1. septembra. Môže pripojiť stanovisko k žiadostiam o opravné rozpočty od ostatných inštitúcií.3. Európsky parlament a Rada žiadosti prerokujú, pričom náležite zohľadnia ich naliehavosť.“29.  Článok 38 sa vypúšťa.30.  V článku 39 sa prvá veta nahrádza takto:„Komisia a rozpočtový orgán môžu odsúhlasiť presun niektorých termínov na predloženie odhadov a na prijatie a predloženie návrhu rozpočtu na skorší dátum.“31.  Do článku 40 sa dopĺňa tento druhý odsek:„Pre Európsku radu a Radu je v rozpočte vyčlenený rovnaký oddiel.“32.  Článok 46 sa mení a dopĺňa takto:a) v odseku 1 sa bod 2 nahrádza takto:„(2) v každom oddiele rozpočtu sa príjmy a výdavky uvádzajú v rovnakej štruktúre ako v bode 1;“b) v odseku 1 sa bod 5 vypúšťa.33.  V tretej hlave sa pridáva táto tretia kapitola:„ Tretia kapitola Rozpočtová disciplínaČlánok 47aRozpočet je v súlade s viacročným finančným rámcom.Článok 47bAk pri vykonávaní aktu Únie dôjde k prekročeniu rozpočtových prostriedkov dostupných v rozpočte alebo pridelených rozpočtových prostriedkov dostupných vo viacročnom finančnom rámci, takéto akty nemôžu byť z finančného hľadiska vykonané, pokiaľ nedôjde k zmene a doplneniu rozpočtu a v prípade potreby k náležitej revízii finančného rámca.“34.  Článok 49 sa mení a dopĺňa takto:a) v odseku 1 sa prvý pododsek nahrádza takto:„Rozpočtové prostriedky zahrnuté do rozpočtu na akúkoľvek akciu Únie sa môžu použiť až po prijatí základného právneho aktu.b) odsek 3 sa nahrádza takto:„3. Pri uplatňovaní hlavy V Zmluvy o Európskej únii môže mať základný právny akt jednu z foriem uvedených v článku 26 ods. 2, článku 28 ods. 1, článku 29, článku 31 ods. 2, článku 33 a článku 37 Zmluvy o Európskej únii.“c) odsek 4 sa vypúšťa;d) odsek 6 sa mení a dopĺňa takto:i) úvodná veta sa nahrádza takto:„Odchylne od odsekov 1, 2 a 3 sa môžu bez základného právneho aktu použiť nasledujúce rozpočtové prostriedky pod podmienkou, že akcie, ktoré sa nimi majú financovať, spadajú do právomoci Únie:“ii) písmená b) a c) sa nahrádzajú takto:„b) rozpočtové prostriedky na prípravné akcie v oblastiach uplatňovania Zmluvy o fungovaní Európskej únie a Zmluvy o Euratome, zamerané na prípravu návrhov s cieľom prijať budúce akcie. Prípravné akcie musia dodržiavať jednotný postup a môžu mať rôzne formy. Príslušné viazané rozpočtové prostriedky sa môžu zahrnúť do rozpočtu maximálne na tri po sebe nasledujúce rozpočtové roky. Legislatívny postup sa musí ukončiť pred uplynutím tretieho rozpočtového roka. V priebehu legislatívneho postupu musí viazanosť rozpočtových prostriedkov zodpovedať konkrétnym charakteristikám prípravnej akcie, a to pokiaľ ide o plánované činnosti, sledované ciele a príjemcov. Objem použitých prostriedkov preto nemôže zodpovedať prostriedkom, ktoré sa plánujú na financovanie samotnej akcie.Pri predkladaní návrhu rozpočtu Komisia predloží rozpočtovému orgánu správu o akciách uvedených v písmene a) a v prvom odseku tohto písmena, ktorá obsahuje aj hodnotenie dosiahnutých výsledkov a plánované následné opatrenia;c) rozpočtové prostriedky na prípravné opatrenia v oblasti hlavy V Zmluvy o Európskej únii. Tieto opatrenia sú obmedzené na krátke časové obdobie a sú určené na vytvorenie podmienok pre akciu Európskej únie zameranú na splnenie cieľov SZBP, ako aj podmienok na prijatie potrebných právnych nástrojov;Na účely operácií krízového riadenia EÚ sú prípravné opatrenia zamerané okrem iného na posúdenie operačných požiadaviek, na rýchlu počiatočnú mobilizáciu zdrojov alebo na to, aby sa na mieste vytvorili podmienky na začatie operácie;Prípravné opatrenia schváli Rada na návrh vysokého predstaviteľa Únie pre zahraničné veci a bezpečnostnú politiku.Na účely rýchlej implementácie prípravných opatrení vysoký predstaviteľ Únie pre zahraničné veci a bezpečnostnú politiku informuje Komisiu čo najskôr o zámere Rady začať prípravne opatrenie, a najmä o odhadovaných zdrojoch, ktoré sa na tento účel vyžadujú. Komisia prijme v súlade s ustanoveniami tohto nariadenia všetky opatrenia, ktoré sú nevyhnutné na zabezpečenie rýchlej úhrady finančných prostriedkov;“35.  V článku 146 sa odsek 2 nahrádza takto:„2. Európsky parlament potom, ako tak urobila Rada, preskúma na účely udelenia absolutória účty, účtovnú závierku a hodnotiacu správu uvedené v článku 318 Zmluvy o fungovaní Európskej únie. Zároveň preskúma aj výročnú správu Dvora audítorov spolu s odpoveďami auditovaných inštitúcií, všetky príslušné osobitné správy Dvora audítorov za príslušný rozpočtový rok a vyhlásenie Dvora audítorov o vierohodnosti účtov a o zákonnosti a riadnosti príslušných operácií.“36.  Vkladá sa tento článok 155a:„Článok 155aEurópsky parlament a Rada sa zaväzujú rešpektovať pridelenie viazaných rozpočtových prostriedkov uvedené v príslušných základných právnych aktoch pre štrukturálne operácie, rozvoj vidieka a Európsky fond pre rybné hospodárstvo.“37.  Článok 184 sa nahrádza takto:„Článok 184Každé tri roky alebo vždy, keď sa ukáže, že je to potrebné, sa toto nariadenie preskúma v súlade s postupom stanoveným v článku 322 Zmluvy o fungovaní Európskej únie.“Článok 2Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.Bod 2 článku 1 sa však uplatňuje od 1. decembra 2009.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predseda [1] Ú. v. EÚ C , , s. .[2] Ú. v. EÚ L 248, 16.9.2002, s. 1.[3] Ú. v. EÚ C 139, 14.6.2006, s. 1.


title: Návrh nariadenie rady, ktorým sa ustanovuje viacročný finančný rámec na roky 2007 – 2013

text:
Dôležité právne oznámenie

|

52010PC0072

	[pic] | EURÓPSKA KOMISIA |Brusel, 3.3.2010KOM(2010) 72 v konečnom znení2010/0048 (APP)NávrhNARIADENIE RADY,ktorým sa ustanovuje viacročný finančný rámec na roky 2007 – 2013DÔVODOVÁ SPRÁVA1. KONTEXT NÁVRHUPodľa Zmluvy o fungovaní Európskej únie (ďalej len „zmluva“) sa viacročný finančný rámec stanoví v nariadení Rady, ktoré Rada prijme jednomyseľne. Finančný rámec stanovuje výšky súm ročných stropov pre viazané rozpočtové prostriedky podľa kategórií výdavkov a ročný strop pre výdavkové rozpočtové prostriedky a ustanoví akékoľvek iné ustanovenia potrebné pre hladký priebeh ročného rozpočtového postupu (článok 312).Prax prijímania viacročného finančného rámca a ustanovení o medziinštitucionálnej spolupráci a rozpočtovej disciplíne sa začala pred viac ako 20 rokmi prvým finančným rámcom ustanoveným medziinštitucionálnou dohodou[1]. Viedla k výraznému zlepšeniu a zjednodušeniu ročného rozpočtového postupu a spolupráce medzi inštitúciami, v dôsledku čoho sa zlepšila aj rozpočtová disciplína.V zmluve sa teda potvrdzuje význam finančného rámca ako základného kameňa rozpočtovej architektúry Európskej únie a s konečnou platnosťou sa táto úspešná prax zavádza do právneho systému Európskej únie.Súčasný viacročný finančný rámec na roky 2007 – 2013 inštitúcie schválili v máji 2006 a je ustanovený v Medziinštitucionálnej dohode o rozpočtovej disciplíne a riadnom finančnom hospodárení[2] (ďalej len „súčasná IIA“).Príslušné ustanovenia súčasnej IIA treba kodifikovať v nariadení Rady, ktorým sa ustanovuje viacročný finančný rámec (ďalej len „nariadenie o VFR“). Táto kodifikácia predstavuje zosúladenie ustanovení súčasnej IIA s požiadavkami zmluvy. Pri takomto zosúladení sa však musí zohľadniť zmena nástroja: nariadenie namiesto IIA.Do nariadenia o VFR však nie je možné transponovať všetky ustanovenia súčasnej IIA. Súčasná IIA sa skladá z ustanovení o finančnom rámci, o nástrojoch, ktoré nie sú zahrnuté vo finančnom rámci, o zostavovaní rozpočtu a o medziinštitucionálnej spolupráci a riadnom finančnom hospodárení. Niektoré z ustanovení súčasnej IIA sa po nadobudnutí platnosti Lisabonskej zmluvy stali zastaranými, mnohé budú zahrnuté do nariadenia o VFR a niektoré do nariadenia o rozpočtových pravidlách.Pre také ustanovenia, ktoré nie je možné zaradiť ani do jedného z uvedených dvoch nariadení, je potrebné vypracovať novú IIA. Tento prístup potvrdzuje aj zmluva, podľa ktorej je dobrá medziinštitucionálna spolupráca dôležitá a v ktorej sa (v článku 295) ustanovuje, že „ Európsky parlament, Rada a Komisia sa navzájom radia a vzájomnou dohodou upravia podrobnosti svojej spolupráce. Na tento účel môžu v súlade so zmluvami uzatvárať medziinštitucionálne dohody, ktoré môžu mať záväznú povahu. “ Týmto sa potvrdzuje a odporúča prax upravovať medziinštitucionálnu spoluprácu prostredníctvom príslušných ustanovení v IIA.Architektúru právnych nástrojov, ktorými sa riadi rozpočet EÚ, dopĺňa nariadenie o rozpočtových pravidlách. Podľa zmluvy nariadenie o rozpočtových pravidlách upravuje „ najmä postup zostavovania a plnenia rozpočtu... “ . Znenie sa v porovnaní so Zmluvou z Nice nezmenilo, zmenil sa len postup prijímania, a to na riadny legislatívny postup (t. j. spolurozhodovanie).Po zohľadnení všetkých príslušných ustanovení a požiadaviek zmluvy sa transpozícia ustanovení súčasnej IIA do príslušných následných právnych nástrojov zakladá na tejto logike:1. Mnohé existujúce ustanovenia sa stali v dôsledku Lisabonskej zmluvy zastaranými :-  Ustanovenia vzťahujúce sa na rozlíšenie povinných a nepovinných výdavkov a na najvyššiu prípustnú mieru zvýšenia. Podobne aj klasifikácia výdavkov (teraz zahrnutá v prílohe III súčasnej IIA) je zastaraná.-  Mnoho častí medziinštitucionálnej spolupráce v oblasti rozpočtu je zastaraných z dôvodu zmien v rozpočtovom postupe zavedených Lisabonskou zmluvou (neexistuje druhé čítanie, lehota 21 dní na dosiahnutie dohody o návrhu v rámci zmierovacieho výboru, možnosť Komisie meniť a dopĺňať návrh rozpočtu až do zasadnutia zmierovacieho výboru atď.)2. Body, ktoré sa priamo týkajú finančného rámca, sú zahrnuté do nariadenia o VFR , t. j. všetky aspekty týkajúce sa ročných úprav finančného rámca, revízie finančného rámca, úpravy finančného rámca v prípade rozšírenia, obdobia platnosti finančného rámca a dôsledkov neexistencie rámca, v prílohe I sa uvádzajú stropy jednotlivých okruhov pre každý rok rámca.3. Niektoré existujúce ustanovenia by sa mali zahrnúť skôr do nariadenia o rozpočtových pravidlách alebo do jeho vykonávacích pravidiel , než do nariadenia o VFR alebo IIA (napr. ustanovenia o finančných výkazoch by sa mali konsolidovať v nariadení o rozpočtových pravidlách).4. Ostatné ustanovenia – najmä otázky týkajúce sa samotnej medziinštitucionálnej spolupráce upravenej podľa požiadaviek zmluvy – sú zahrnuté v novej IIA . Tým sa zaistí primeraná rovnováha medzi obidvoma zložkami rozpočtového orgánu a dostatočná flexibilita na zavedenie nového rozpočtového postupu a dodržanie požiadaviek zmluvy.V záujme integrity sa návrh nariadenia o VFR a Medziinštitucionálna dohoda o spolupráci v oblasti rozpočtu („nová IIA“) predkladajú spolu. Vzájomne sa dopĺňajú a mali by sa prerokovať a schváliť ako jeden nedeliteľný balík.Táto dôvodová správa sa týka obidvoch návrhov a vysvetľuje sa v nej, ako sa znenie súčasnej IIA transponovalo do týchto dvoch nových nástrojov. Pre doplnenie prehľadu obsahuje tiež ustanovenia súčasnej IIA, ktoré budú zahrnuté do nariadenia o rozpočtových pravidlách.2. PRÁVNE PRVKY NÁVRHU2.1. Nariadenie o viacročnom finančnom rámciČlánok 1Znenie článku 1 preberá prvú vetu bodu 9 súčasnej IIA. Odkazuje sa v nej na prílohu, v ktorej je stanovený samotný finančný rámec. Finančný rámec sa nezmenil, korešponduje s finančným rámcom revidovaným na účely druhej etapy plánu hospodárskej obnovy Európy, ktorý Rada a Európsky parlament prijali 17. decembra 2009[3]. V odôvodnení 2 sa jasne uvádza, že v nariadení je zahrnutý viacročný finančný rámec stanovený v súčasnej IIA.Druhá veta bodu 9 súčasnej IIA („ [Finančný rámec] predstavuje referenčný rámec pre rozpočtovú disciplínu medzi inštitúciami “) a bod 10 sa považujú za zastarané v zmysle zmluvy, v ktorej sa špecifikuje účel finančného rámca. Ustanovenia bodu 11 súčasnej IIA sú zahrnuté v odôvodneniach 3, 5 a 6.Článok 2V prvom odseku článku 2 sa reprodukuje znenie bodu 12 súčasnej IIA. Definujú sa tu ročné stropy a ustanovuje sa v ňom povinnosť inštitúcií dodržiavať tieto stropy v priebehu rozpočtového postupu v súlade s ustanoveniami zmluvy. Prvá časť druhej vety bodu 12 sa vynecháva z dôvodu jej zastaranosti. Nie je potrebné ustanoviť osobitné pravidlá pre prípady, keď sa nariadenie mení a dopĺňa. Inštitúcie musia dodržiavať stropy, ktoré sú platné v určitom čase.V druhom odseku sa zavádza prípadná možnosť prekročiť stropy, ak sa mobilizujú nástroje, ktoré nie sú zahrnuté vo finančnom rámci. Rezerva na núdzovú pomoc, Fond solidarity, nástroj flexibility a Európsky fond na prispôsobenie sa globalizácii sú teraz definované v bodoch 25 – 28 súčasnej IIA. Nie sú zahrnuté vo finančnom rámci a v prípade potreby pri mimoriadnych okolnostiach zabezpečujú financovanie, ktoré prekračuje stropy finančného rámca. Zvyšujú flexibilitu finančného rámca a mobilizujú ich spoločne obidve zložky rozpočtového orgánu.Ustanovenia týkajúce sa týchto nástrojov sú v snahe zachovať súčasnú úroveň flexibility a úlohy inštitúcií pri mobilizácii týchto nástrojov zahrnuté do novej IIA. Tým sa v maximálnej možnej miere zachováva súčasná prax.Článok 3V tomto článku sa preberá znenie bodu 15 súčasnej IIA s výnimkou odkazu na pravidlá hlasovania, ktoré upravuje bod 3 súčasnej IIA. Dodržiavanie stropov vlastných zdrojov musí byť zaistené pre každý rok. Ak by stropy platobných rozpočtových prostriedkov viedli k sadzbe uplatňovanej na vlastné zdroje, ktorá by presahovala strop vlastných zdrojov, stropy finančného rámca sa musia upraviť. V texte je zahrnutý odkaz na rozhodnutie 2007/436/ES, Euratom, v ktorom sa špecifikujú stropy vlastných zdrojov a viazaných rozpočtových prostriedkov.Článok 4Preberá sa v ňom znenie bodu 16 súčasnej IIA a stanovujú sa v ňom pravidlá každoročných technických úprav finančného rámca. Pojem „obidve zložky rozpočtového orgánu“ sa v celom texte nahrádza slovami „Európsky parlament a Rada“.Článok 5V tomto článku sa reprodukuje znenie bodu 17 súčasnej IIA. Znenie sa upravilo len minimálne, aby sa odkaz na súčasnú IIA nahradil odkazom na obdobie, kedy boli schválené zdroje na politiku súdržnosti. Úprava zdrojov na politiku súdržnosti sa vykoná v rámci technickej úpravy na rok 2011, ktorá bude predložená v apríli 2010.Článok 6Znenie tohto článku, v ktorom sa stanovujú pravidlá pre úpravy spojené s plnením, korešponduje s bodom 18 súčasnej IIA, s výnimkou odkazu na pravidlá hlasovania upravené v bode 3 súčasnej IIA.Článok 7V znení tohto článku, v ktorom sa ustanovujú pravidlá úprav spojených s nadmerným deficitom verejných financií, je reprodukovaným znením bodu 20 súčasnej IIA.Článok 8Znenie tohto článku korešponduje s bodmi 21 – 23 súčasnej IIA.Revízie finančného rámca sa prijímajú na základe rovnakých pravidiel ako samotné nariadenie. V snahe zachovať súčasnú úroveň flexibility finančného rámca, pokiaľ ide o revízie pod hranicou 0,03 % HND, sa v odseku 3 uvádza, že finančný rámec možno v prípade potreby upraviť v rámci ročného rozpočtového postupu, ak úprava neprekračuje 0,03 % HND. Zostáva teda zachovaná doterajšia prax, podľa ktorej o revízii neprekračujúcej túto hranicu rozhodovali spoločne Európsky parlament a Rada, pričom Rada rozhodovala kvalifikovanou väčšinou.Článok 9Znenie tohto článku, v ktorom sa ustanovujú pravidlá úprav v prípade revízie zmluvy, korešponduje so znením bodu 4 súčasnej IIA.Článok 10V znení tohto článku, v ktorom sa ustanovujú pravidlá úprav v prípade rozšírenia, sa preberá znenie bodu 29 súčasnej IIA, s výnimkou odkazu na pravidlá hlasovania stanovené v bode 3 súčasnej IIA.Článok 11V článku 312 ods. 3 druhom pododseku zmluvy sa uvádza, že „finančný rámec ustanoví akékoľvek iné ustanovenia potrebné pre hladký priebeh ročného rozpočtového postupu“. V článku 11 sa ustanovujú všeobecné zásady medziinštitucionálnej spolupráce v rámci rozpočtového postupu.Podrobnosti o spolupráci inštitúcií v rámci rozpočtového postupu sú zahrnuté v novej IIA na základe článku 295 zmluvy, čím sa zaisťuje nevyhnutná flexibilita pri realizácii nového rozpočtového postupu v praxi.Článok 12Financovanie spoločnej zahraničnej a bezpečnostnej politiky má v rozpočtovom postupe osobitné postavenie. V snahe zachovať súčasnú rovnováhu a umožniť hladký priebeh rozpočtového postupu sa v nariadení o VFR stanovujú základné pravidlá (suma zahrnutá do jednej rozpočtovej kapitoly na pokrytie reálnych predvídateľných potrieb, v rezerve nie sú zahrnuté žiadne finančné prostriedky) a suma schválená na financovanie SZBP (bezo zmien).Znenie je v súlade so znením časti druhého odseku a s prvou vetou posledného odseku bodu 42 súčasnej IIA. Všetky ostatné ustanovenia bodov 42 a 43 súčasnej IIA sa nachádzajú v bodoch 18 a 19 novej IIA. Vysoký predstaviteľ Únie pre zahraničné veci a bezpečnostnú politiku zodpovedá za prípravu prognóz pre návrh rozpočtu v oblasti SZBP. Text sa zmenil, aby sa v ňom odzrkadlila skutočnosť, že úlohu, ktorá podľa súčasnej IIA prislúchala Rade alebo jej predsedníctvu, teraz preberá vysoký predstaviteľ.Článok 13Článok 13 korešponduje so znením bodu 30 súčasnej IIA o období platnosti finančného rámca a dôsledkoch jeho neexistencie. Povinnosť Komisie predložiť nový finančný rámec pred júlom 2011 zostáva zachovaná. Znenie druhého odseku bodu 30 sa mierne upravilo, aby bolo v súlade so znením článku 312 ods. 4 zmluvy.Článok 14V poslednom článku nariadenia o VFR sa ustanovuje dátum nadobudnutia účinnosti tohto nariadenia. Nová IIA by mala nadobudnúť platnosť v rovnaký deň. Obidva nástroje sa vzťahujú na obdobie rokov 2007 – 2013. Roky pred nadobudnutím účinnosti nariadenia sa zahŕňajú z dôvodu, že návrhy sa týkajú zosúladenia súčasnej IIA s požiadavkami novej zmluvy.2.2. Medziinštitucionálna dohoda o spolupráci v oblasti rozpočtuNávrh Medziinštitucionálnej dohody o spolupráci v oblasti rozpočtu („nová IIA“) zahŕňa všetky ustanovenia Medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení („súčasná IIA“), ktoré nie sú:a) priamo spojené so samotným finančným rámcom, a preto nie sú zahrnuté do nariadenia o VFR;b) považované za zastarané na základe zmluvy;c) navrhnuté na začlenenie do nariadenia o rozpočtových pravidlách.Cieľom je v čo najväčšej miere zachovať pravidlá, ktoré sú platné v súčasnosti a ktorých účinnosť sa potvrdila, a zachovať rovnováhu právomocí inštitúcií a ich účasť na rozpočtovom postupe.Úvod – Body 1 – 6 novej IIAV úvodnej časti novej IIA sa reprodukuje znenie bodov 1 – 8 súčasnej IIA s výnimkou bodu 4, ktorý bol transponovaný do nariadenia o VFR (článok 11) a bodu 7, ktorý je zastaraný.Do bodu 1 sa pridal odkaz na článok 295 zmluvy ako právny základ medziinštitucionálnej dohody.Do bodu 3 sa zahrnul odkaz na nariadenie o VFR a nariadenie o rozpočtových pravidlách. Odkaz na článok 272 ods. 9 Zmluvy o založení Európskeho spoločenstva je zastaraný a vypustil sa. Pravidlá hlasovania v rámci rozhodovacích postupov uvedené v IIA sa zachovali bezo zmien (t. j. Rada rozhoduje kvalifikovanou väčšinou a EP väčšinou svojich členov a tromi pätinami odovzdaných hlasov).Štruktúra IIA s troma časťami sa zachovala a opisuje sa v bode 5. V časti I sú zahrnuté niektoré doplňujúce ustanovenia k finančnému rámcu a najmä ustanovenia o nástrojoch mimo finančného rámca. V časti II, ktorá obsahuje prílohu, sú zahrnuté ustanovenia o medziinštitucionálnej spolupráci upravenej v súlade s novým rozpočtovým postupom. Obsahuje takisto pravidlá zahrnutia príslušnej sumy do legislatívnych aktov, ustanovenia o financovaní SZBP a o dohodách o rybolove. Časť III preberá všetky ustanovenia časti III súčasnej IIA, ktoré zostali v platnosti.V bode 6 sa stanovuje dátum nadobudnutia platnosti novej IIA, ktorý bude zhodný s dátumom nadobudnutia účinnosti nariadenia o VFR. Nová IIA potom nahradí súčasnú IIA.Časť I – Ustanovenia týkajúce sa finančného rámca a osobitných nástrojov, ktoré nie sú zahrnuté do finančného rámcaA. Ustanovenia týkajúce sa finančného rámcaV bode 7 novej IIA sa uvádza znenie posledného odseku bodu 11 súčasnej IIA. Týka sa informácií o operáciách, ktoré nie sú zahrnuté do rozpočtu (napr. Európsky rozvojový fond), a o vývoji kategórií vlastných zdrojov. Toto ustanovenie nie je priamo spojené s finančným rámcom, a preto nepatrí do nariadenia o VFR.Prax poskytovania týchto informácií sa zachováva, navrhuje sa však, aby sa už nepredkladali spolu s technickou úpravou finančného rámca, ale spolu so sprievodnými dokumentmi k návrhu rozpočtu, kde tieto informácie logickejšie patria. Čas zverejnenia ostáva prakticky rovnaký (koniec apríla/začiatok mája).Bod 8 novej IIA sa týka rezerv v rámci stropov. V nariadení o VFR sa zavádzajú stropy pre všetky okruhy, ktoré treba dodržiavať počas každého ročného rozpočtového postupu, ako sa stanovuje v zmluve. Mala by sa však zachovať prax spočívajúcu v zabezpečení, pokiaľ možno, dostatočných rezerv v rámci stropov. Táto prax predstavuje prvok medziinštitucionálnej spolupráce a dobrej vôle inštitúcií v rámci rozpočtového postupu, a preto patrí do IIA. Toto ustanovenie sa zachováva bezo zmien.Bod 9 novej IIA je identický s bodom 19 súčasnej IIA o aktualizácii prognóz platobných rozpočtových prostriedkov po roku 2013. Keďže takisto nemá priamy vplyv na súčasný finančný rámec, je vhodné ponechať ho v novej IIA.B. Ustanovenia týkajúce sa osobitných nástrojov nezahrnutých do finančného rámcaExistujúce nástroje, ktoré nie sú zahrnuté do finančného rámca (rezerva na núdzovú pomoc, Fond solidarity, nástroj flexibility a Európsky fond na prispôsobenie sa globalizácii), sa v IIA zachovávajú. V článku 2 nariadenia o VFR je zahrnutá možnosť ich prípadnej mobilizácie nad rámec stropov uvedených vo finančnom rámci.Ustanovenia o cieľoch a účele týchto nástrojov a o sumách uvedené v súčasnej IIA zostávajú zachované. Takisto sa nemenia ani úlohy inštitúcií pri ich mobilizácii, t. j. spoločné rozhodovanie inštitúcií v súlade s pravidlami hlasovania uvedenými v bode 3.Cieľom navrhovaného rozdelenia ustanovení o nástrojoch nezahrnutých do finančného rámca je zachovať súčasnú prax. Samotná prax však viedla k tomu, že niektoré z ustanovení o mobilizácii týchto nástrojov sa stali zastaranými. Podľa súčasnej IIA je potrebné, aby sa postup trialógu inicioval vždy, keď Komisia navrhne mobilizovať jeden z týchto nástrojov. Trialóg sa v skutočnosti často vynecháva, keďže obidve zložky rozpočtového orgánu zvyčajne súhlasia s návrhom Komisie bez potreby realizácie formálneho trialógu. Navrhuje sa preto upraviť znenie podľa skutočnej praxe. Povinnosť iniciovať trialóg vždy, keď sa predloží návrh na mobilizáciu nástrojov, sa nahrádza povinnosťou iniciovať trialóg iba v prípade, že sa nedosiahne dohoda.Pokiaľ ide o nástroj flexibility, navrhuje sa úprava predkladania návrhu na mobilizáciu tohto nástroja. Jeho súčasné prepojenie s „rozpočtovými nástrojmi“ ani povinnosť predložiť ho spolu s [predbežným] návrhom rozpočtu (pozri štvrtý odsek bodu 27 súčasnej IIA) nie sú potrebné a mohli by byť kontraproduktívne (napríklad, v budúcnosti by sa mohol predkladať priamo počas zmierovacieho postupu). Zjednodušené znenie by umožnilo predkladať návrh na využitie nástroja flexibility počas zasadnutia zmierovacieho výboru, ktorý by mohol pomôcť nájsť kompromisné riešenie v súvislosti s ročným rozpočtom. Tento postup už je bežnou praxou.Časť II – Zlepšenie medziinštitucionálnej spolupráce v rámci rozpočtového postupuA. Postup medziinštitucionálnej spolupráceUstanovenia o medziinštitucionálnej spolupráci sa výrazne zmenili a doplnili, aby boli v súlade s novým rozpočtovým postupom zavedeným v zmluve. Zatiaľ čo v súčasnej IIA sú zaradené do normatívnej časti a prílohy II, teraz sa navrhuje zahrnúť všetky ustanovenia o medziinštitucionálnej spolupráci do jednej prílohy. Nová príloha obsahuje ustanovenia súčasného postupu, ktoré zostávajú v platnosti (napr. znenie bodov 32 a 33 súčasnej IIA – transponované do bodov 3 – 6 prílohy k novej IIA). Zavádzajú sa nové pravidlá potrebné na dosiahnutie funkčnosti nového rozpočtového postupu a zmierovacieho výboru. V opise zásad spolupráce sa nachádza aj praktický harmonogram. Zahrnuté sú tiež ustanovenia o opravnom rozpočte uvedené vo vyhlásení troch inštitúcií z novembra 2009 o prechodných opatreniach. V tejto súvislosti nová príloha nahradí toto vyhlásenie o prechodných opatreniach pre praktický harmonogram a opravné rozpočty.B. Začlenenie finančných ustanovení do legislatívnych aktovUstanovenia bodov 37 a 38 súčasnej IIA sú uvedené v bodoch 15 a 16 novej IIA, a to bez podstatných zmien a doplnení. Jedinou zmenou je nahradenie odkazu na spolurozhodovanie odkazom na riadny legislatívny postup a odkazu na Zmluvu o ES odkazom na Zmluvu o fungovaní EÚ.C. Výdavky týkajúce sa dohôd o ryboloveNavrhuje sa zosúladiť ustanovenia súčasnej IIA o výdavkoch, ktoré sa týkajú dohôd o rybolove, s novými rozpočtovými pravidlami. Navrhovaná zmena odráža tie časti súčasného znenia, ktoré sú stále relevantné a vzťahujú sa výlučne na dobrú spoluprácu a informovanie inštitúcií o vývoji. Nové znenie je zahrnuté do normatívnej časti novej IIA a nahrádza prílohu IV súčasnej IIA.D. Financovanie spoločnej zahraničnej a bezpečnostnej politikyVšetky ustanovenia bodov 42 a 43 súčasnej IIA (okrem ustanovení článku 12 nariadenia o VFR) sa v novej IIA zachovávajú (body 18 a 19). Odkazy na predsedníctvo Rady alebo Radu sa nahrádzajú odkazom na vysokého predstaviteľa Únie pre zahraničné veci a bezpečnostnú politiku a odkaz na druhé čítanie Rady sa nahrádza odkazom na zmierovací výbor.Časť III – Riadne finančné hospodárenie s finančnými prostriedkami EÚV tejto časti sa uvádza text rovnakej časti súčasnej IIA s výnimkou bodov 45 a 47, ktoré sú zastarané. Ustanovenia bodu 44 sa zahrnú do nariadenia o rozpočtových pravidlách a príslušných základných právnych aktov týkajúcich sa štrukturálnych fondov a Kohézneho fondu.A. Finančné plánovanieUstanovenia o finančnom plánovaní sú v súlade so znením bodu 46 súčasnej IIA, pričom jedinými dvoma malými zmenami sú vypustenie odkazu na „predbežný“ návrh rozpočtu a nahradenie odkazu na prílohu II časť D v prípade stropov na pilotné projekty a prípravné akcie odkazom na článok 32 vykonávacích pravidiel k nariadeniu o rozpočtových pravidlách.B. Agentúry a európske školyZatiaľ čo prvá časť je identická s bodom 47 súčasnej IIA, do druhej časti sa navrhuje začleniť ustanovenia o vykonávaní tohto postupu schválené spoločne tromi inštitúciami 12. novembra 2009 s cieľom zachovať v tejto IIA len jeden súbor pravidiel o spolupráci v oblasti rozpočtu.C. Nové finančné nástrojeUstanovenia týkajúce sa nových finančných nástrojov (bod 49 súčasnej IIA) sa preberajú, pričom jedinou zmenou je vypustenie odkazu na „predbežný“ návrh rozpočtu.2.3. Nariadenie o rozpočtových pravidláchNiektoré ustanovenia súčasnej IIA sú už zahrnuté do nariadenia o rozpočtových pravidlách alebo do jeho vykonávacích pravidiel, prípadne by bolo logicky vhodnejšie, keby sa tam zahrnuli.Týka sa to týchto ustanovení súčasnej IIA:-  Bod 14 súčasnej IIA bude začlenený do nariadenia o rozpočtových pravidlách (do nového článku 47b), keďže sa týka rozpočtu aj viacročného finančného rámca. Nie je zahrnutý do nariadenia o VFR, pretože v článku 310 ZFEÚ sa počíta s takýmto ustanovením pre rozpočtovú disciplínu v súvislosti s viacročným finančným rámcom. Je preto dôležité vytvoriť také isté prepojenie na rozpočet, aké bolo v súčasnej IIA.-  Ustanovenia o finančných výkazoch (bod 39) sú uvedené v článku 28 nariadenia o rozpočtových pravidlách a v článku 22 jeho vykonávacích pravidiel.-  Druhá časť bodu 40 („sa obidve zložky rozpočtového orgánu zaväzujú rešpektovať rozdelenie viazaných rozpočtových prostriedkov uvedené v príslušných základných právnych aktoch pre štrukturálne operácie, rozvoj vidieka a Európsky fond pre rybné hospodárstvo“) – toto ustanovenie sa začlení do nového článku 155a nariadenia o rozpočtových pravidlách (do časti II – osobitné ustanovenia), ktorý sa osobitne týka štrukturálnych operácií, rozvoja vidieka a Európskeho fondu pre rybné hospodárstvo.-  Stropy pre prípravné akcie a pilotné projekty, ktoré sú teraz zahrnuté v časti D prílohy II súčasnej IIA, nie sú do novej IIA začlenené, keďže sú už stanovené v článku 32 vykonávacích pravidiel k nariadeniu o rozpočtových pravidlách.-  Nové ustanovenia zavedené článkom 317 ZFEÚ týkajúce sa povinnosti kontroly a auditu členských štátov pri plnení rozpočtu si spolu s bodom 44 súčasnej IIA vyžadujú dôkladnú analýzu, a budú preto navrhnuté spolu s pravidelnou revíziou nariadenia o rozpočtových pravidlách, ktorá sa uskutočňuje vždy po troch rokoch.-  Bod 45 súčasnej IIA, v ktorom sa ustanovujú pravidlá revízie nariadenia o rozpočtových pravidlách, je zastaraný. Pravidlá o prijatí nariadenia o rozpočtových pravidlách sa upravujú v zmluve.2010/0048 (APP)NávrhNARIADENIE RADY,ktorým sa ustanovuje viacročný finančný rámec na roky 2007 – 2013RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 312,so zreteľom na návrh Európskej komisie[4],so zreteľom na súhlas Európskeho parlamentu[5],konajúc v súlade s mimoriadnym legislatívnym postupom,keďže:(1) Od roku 1988 sa viacročný finančný rámec a súvisiace ustanovenia upravovali prostredníctvom medziinštitucionálnych dohôd. Viacročný finančný rámec na roky 2007 – 2013 sa zaviedol Medziinštitucionálnou dohodou zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[6]. Po zohľadnení tejto praxe sa v článku 312 zmluvy ustanovuje, že viacročný finančný rámec musí byť ustanovený vo forme nariadenia. Preto je nevyhnutné začleniť príslušné ustanovenia Medziinštitucionálnej dohody zo 17. mája 2006 do nariadenia.(2) Do tohto nariadenia je takisto nevyhnutné začleniť viacročný finančný rámec zavedený Medziinštitucionálnou dohodou zo 17. mája 2006.(3) Vo finančnom rámci by sa mali stanoviť stropy pre záväzky a platby. Tieto stropy by mali rešpektovať stropy záväzkov a vlastných zdrojov ustanovené rozhodnutím Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev[7]. Pre každý rok obdobia rokov 2007 až 2013 a pre každý okruh alebo podokruh by sa mala stanoviť príslušná suma výdavkov vo viazaných rozpočtových prostriedkoch. Takisto by sa mala stanoviť celková ročná výška výdavkov vo viazaných a platobných rozpočtových prostriedkoch.(4) Osobitné nástroje, rezerva na núdzovú pomoc, Fond solidarity, nástroj flexibility a Európsky fond na prispôsobenie sa globalizácii, sú nevyhnutné, aby Únia mohla reagovať na osobitné nepredvídané okolnosti alebo financovať jasne identifikované výdavky, ktoré by sa nemohli financovať v rámci stanovených stropov pre jeden alebo viaceré okruhy finančného rámca. Preto je nevyhnutné zabezpečiť možnosť zahrnúť do rozpočtu viazané rozpočtové prostriedky nad rámec stropov stanovených vo finančnom rámci pre prípad, že by vznikla potreba využiť osobitné nástroje.(5) Finančný rámec by sa mal stanoviť v cenách roku 2004. Ustanoviť by sa takisto mali pravidlá technických úprav finančného rámca na prepočítanie stropov a zostávajúcich rezerv v bežných cenách.(6) Finančný rámec by nemal zohľadňovať rozpočtové položky financované z príjmov účelovo viazaných v zmysle článku 18 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[8].(7) Stropy pre viazané rozpočtové prostriedky v rámci okruhu 1b Súdržnosť pre rast a zamestnanosť a metodika stanovovania balíkov finančných prostriedkov pre jednotlivé krajiny boli dohodnuté na zasadnutí Európskej rady 15. – 16. decembra 2005. Odhady hrubého domáceho produktu (ďalej len „HDP“) použité na stanovenie týchto balíkov pre jednotlivé krajiny vychádzali zo štatistiky uverejnenej v apríli 2005, ako sa uvádza v bode 41 konečného návrhu o finančnom výhľade na roky 2007 – 2013, ktorý bol pripojený k záverom Európskej rady prijatým na jej zasadnutí 15. – 16. decembra 2005. V bode 42 tohto dokumentu sa uvádza, že ak sa skutočný kumulovaný rast HDP na roky 2007 – 2009 líši od prognózy použitej v roku 2005 o viac ako +/– 5 %, je potrebné v roku 2010 balíky finančných prostriedkov upraviť.(8) Mali by sa ustanoviť pravidlá aj pre iné situácie, ktoré si môžu vyžadovať úpravy finančného rámca. Takéto úpravy sa môžu týkať plnenia rozpočtu, nadmerného deficitu verejných financií, revízie zmluvy alebo rozšírenia.(9) Je nevyhnutné zabezpečiť možnosť revízie finančného rámca v prípade nepredvídaných okolností, ktoré nie je možné financovať v rámci stanovených stropov finančného rámca. Komisia by v návrhu revízie rámca mala preveriť možnosť prerozdeliť prostriedky v rámci okruhov alebo medzi nimi, ako aj možnosť kompenzácie zvýšenia stropu jedného okruhu znížením stropu iného okruhu. Flexibilita finančného rámca umožňujúca reagovať na nepredvídané okolnosti by sa mala zaistiť zavedením možnosti upraviť finančný rámec počas rozpočtového postupu v rámci rezervy pre nepredvídané výdavky do výšky 0,03 % hrubého národného dôchodku Únie.(10) Je nevyhnutné zaviesť všeobecné pravidlá medziinštitucionálnej spolupráce v rámci rozpočtového postupu.(11) Aby sa umožnil hladký priebeh rozpočtového postupu, je nevyhnutné stanoviť základné pravidlá pre zahrnutie výdavkov na spoločnú zahraničnú a bezpečnostnú politiku do rozpočtu a stanoviť celkovú sumu prostriedkov na obdobie pokryté finančným rámcom.(12) Podrobné pravidlá medziinštitucionálnej spolupráce v rámci rozpočtového postupu a pravidlá zahrnutia výdavkov na spoločnú zahraničnú a bezpečnostnú politiku do rozpočtu sú ustanovené v Medziinštitucionálnej dohode z […] 2010 medzi Európskym parlamentom, Radou a Komisiou o spolupráci v oblasti rozpočtu[9].(13) Komisia by mala predložiť návrh nového viacročného finančného rámca do júla 2011, aby ho inštitúcie mohli prijať v dostatočnom časovom predstihu pred začatím nasledujúceho finančného rámca. Ak sa nový rámec neprijme pred skončením platnosti finančného rámca ustanoveného v tomto nariadení, mal by naďalej platiť finančný rámec ustanovený v tomto nariadení,PRIJALA TOTO NARIADENIE:Článok 1 Viacročný finančný rámecViacročný finančný rámec na roky 2007 – 2013 (ďalej len „finančný rámec“) je stanovený v prílohe.Článok 2 Dodržiavanie stropov finančného rámca1. Každá z absolútnych súm uvedených vo finančnom rámci predstavuje ročný strop výdavkov v rámci všeobecného rozpočtu Európskej únie. Európsky parlament, Rada a Komisia dodržiavajú ročné výdavkové stropy stanovené vo finančnom rámci v priebehu každého rozpočtového postupu a počas plnenia rozpočtu v danom roku.2. Ak je nevyhnutné využiť zdroje z rezervy na núdzovú pomoc, Fondu solidarity, nástroja flexibility alebo Európskeho fondu na prispôsobenie sa globalizácii v súlade s nariadením Rady (ES) č. 2012/2002 [10] , nariadením Európskeho parlamentu a Rady (ES) č. 1927/2006 [11] a Medziinštitucionálnou dohodou z […] 2010, možno zahrnúť do rozpočtu viazané rozpočtové prostriedky nad rámec stropov príslušných okruhov stanovených vo finančnom rámci.Článok 3 Dodržiavanie stropu vlastných zdrojov1. V žiadnom z rokov, na ktoré sa vzťahuje finančný rámec, nesmú celkové požadované platobné rozpočtové prostriedky po ročnej úprave a pri zohľadnení všetkých ostatných úprav alebo revízií viesť k takej sadzbe uplatňovanej na vlastné zdroje, ktorá presahuje strop vlastných zdrojov stanovený v rozhodnutí 2007/436/ES, Euratom.2. Ak je to potrebné , stropy stanovené vo finančnom rámci sa znížia s cieľom dosiahnuť súlad so stropom vlastných zdrojov stanoveným v rozhodnutí 2007/436/ES, Euratom.Článok 4 Technické úpravy1. Každý rok Komisia ešte pred začatím rozpočtového postupu pre rok n + 1 vykoná tieto technické úpravy finančného rámca:a) prehodnotenie stropov a celkových viazaných a platobných rozpočtových prostriedkov v cenách roku n + 1;b) výpočet rezervy disponibilnej v rámci stropu vlastných zdrojov stanoveného v rozhodnutí 2007/436/ES, Euratom .2. Komisia vykoná technické úpravy uvedené v odseku 1 na základe fixného deflátora vo výške 2 % ročne.3. Výsledky technických úprav uvedených v odseku 1 a relevantné hospodárske prognózy sa oznámia Európskemu parlamentu a Rade.4. V súvislosti s daným rokom nie je možné vykonať žiadne ďalšie technické úpravy, a to ani počas tohto roka ani formou následných korekcií počas nasledujúcich rokov.Článok 5 Úpravy balíkov finančných prostriedkov na politiku súdržnosti1. Ak sa preukáže, že sa kumulovaný hrubý domáci produkt („HDP“) ktoréhokoľvek členského štátu na roky 2007 – 2009 odchýlil od kumulovaného HDP odhadovaného v roku 2005 na účely stanovenia balíkov finančných prostriedkov na politiku súdržnosti pre členské štáty na roky 2007 – 2013 o viac ako +/– 5 % , Komisia v rámci technickej úpravy na rok 2011 upraví sumy, ktoré boli tomuto členskému štátu pridelené z fondov na podporu súdržnosti na dané obdobie.2. Celkový čistý výsledok úprav uvedených v odseku 1, a to kladný alebo záporný, nesmie presiahnuť 3 miliardy EUR. Ak je čistý výsledok kladný, celkové dodatočné zdroje sa obmedzia na úroveň nižšieho čerpania prostriedkov v porovnaní so stropmi pre podokruh 1b na roky 2007 – 2010.Požadované úpravy sa rozložia rovnomerne počas rokov 2011 – 2013 a príslušné stropy finančného rámca sa zodpovedajúcim spôsobom upravia.Článok 6 Úpravy spojené s plnenímPri informovaní Európskeho parlamentu a Rady o výsledkoch technických úprav finančného rámca Komisia predloží všetky návrhy na úpravy celkových platobných rozpočtových prostriedkov, ktoré považuje z hľadiska plnenia za potrebné, aby sa zabezpečil riadny vývoj v súvislosti s viazanými rozpočtovými prostriedkami. Rozhodnutia o týchto návrhoch sa prijmú do 1. mája roku n.Článok 7Úpravy spojené s nadmerným deficitom verejných financiíV prípade zrušenia pozastavenia rozpočtových záväzkov týkajúcich sa Kohézneho fondu v súvislosti s postupom pri nadmernom deficite verejných financií rozhodne Rada na návrh Komisie a v súlade s príslušným základným právnym aktom o presune pozastavených záväzkov do nasledujúcich rokov. Pozastavené záväzky roku n nemôžu byť opäť zahrnuté do rozpočtu na roky nasledujúce po roku n + 2.Článok 8 Revízia finančného rámca1. V prípade nepredvídaných okolností je možné na návrh Komisie finančný rámec zrevidovať v súlade so stropom vlastných zdrojov stanoveným v rozhodnutí 2007/436/ES, Euratom .2. Vo všeobecnosti sa každý návrh na revíziu uvedený v odseku 1 predloží a prijme pred začiatkom rozpočtového postupu pre príslušný rok alebo pre prvý rok z dotknutých rokov.3. Každú úpravu finančného rámca do 0,03 % hrubého národného dôchodku Únie môžu v rámci rezervy na nepredvídané výdavky prijať spoločne Európsky parlament a Rada v rámci rozpočtového postupu.4. V každom návrhu na revíziu finančného rámca sa preskúmajú možnosti prerozdelenia výdavkov medzi programami zahrnutými v okruhu, ktorého sa revízia týka, a to najmä so zreteľom na každé očakávané nedostatočné čerpanie rozpočtových prostriedkov. Ak je to možné, cieľom by malo byť, aby značná časť sumy v absolútnom vyjadrení a ako percento plánovaných nových výdavkov nepresiahla existujúci strop pre daný okruh.5. V každom návrhu na revíziu fin ančného rámca sa preskúma možnosť kompenzácie zvýšenia stropu jedného okruhu znížením stropu iného okruhu.6. Každá revízia musí zachovať vyrovnaný pomer medzi záväzkami a platbami.Článok 9 Úprava finančného rámca v prípade revízie zmluvyAk sa počas platnosti finančného rámca uskutoční revízia zmluvy, ktorá má vplyv na rozpočet, vykonajú sa potrebné úpravy finančného rámca.Článok 10 Úprava finančného rámca v prípade rozšíreniaAk sa počas platnosti finančného rámca stanú členmi Únie nové štáty, finančný rámec sa na návrh Komisie upraví tak, aby zohľadňoval požiadavky na výdavky vyplývajúce z výsledkov prístupových rokovaní.Článok 11 Medziinštitucionálna spolupráca v rámci rozpočtového postupuEurópsky parlament, Rada a Komisia (ďalej len „inštitúcie“) prijmú všetky opatrenia na uľahčenie ročného rozpočtového postupu.Inštitúcie počas postupu spolupracujú v dobrej viere s cieľom zosúladiť svoje pozície. Inštitúcie spolupracujú prostredníctvom príslušných medziinštitucionálnych kontaktov s cieľom monitorovať dosiahnutý pokrok a analyzovať stupeň konvergencie na všetkých úrovniach postupu.Inštitúcie zabezpečia čo najväčšiu možnú koordináciu svojich pracovných harmonogramov, aby sa postup uskutočnil súvisle a vo vzájomnej súčinnosti a viedol ku konečnému prijatiu rozpočtu.Trialóg sa môže uskutočniť v každej fáze postupu a na rôznych úrovniach zastúpenia, v závislosti od charakteru očakávanej diskusie. Každá inštitúcia vymenuje podľa vlastného rokovacieho poriadku svojich zástupcov pre jednotlivé zasadnutia, určí ich mandát na rokovania a v dostatočnom časovom predstihu informuje ostatné inštitúcie o podrobnostiach zasadnutia.Článok 12 Financovanie spoločnej zahraničnej a bezpečnostnej politikyCelková suma operačných výdavkov na spoločnú zahraničnú a bezpečnostnú politiku (ďalej len „SZBP“) sa v plnej výške zahrnie do jednej rozpočtovej kapitoly s názvom SZBP. Táto suma je určená na krytie skutočných predvídateľných potrieb stanovených v rámci zostavovania návrhu rozpočtu na základe prognóz, ktoré každoročne pripravuje vysoký predstaviteľ Únie pre zahraničné veci a bezpečnostnú politiku, a zároveň pokrýva primeranú rezervu na nepredvídané akcie. Do rezervy sa nezahŕňajú žiadne finančné prostriedky.Pre SZBP je na roky 2007 – 2013 k dispozícii minimálne 1 740 mil. EUR.Článok 13 Dôsledky neexistencie finančného rámcaKomisia do 1. júla 2011 predloží návrh nového viacročného finančného rámca.Ak sa do 31. decembra 2013 neprijme nariadenie Rady, ktorým sa stanovuje nový viacročný finančný rámec, budú platiť stropy pre posledný rok existujúceho finančného rámca a ostatné ustanovenia tohto nariadenia, kým sa neprijme nariadenie o novom finančnom rámci .Ak po roku 2013 pristúpia k Únii nové členské štáty a ak sa to bude považovať za potrebné, rozšírený finančný rámec sa upraví tak, aby zohľadňoval výsledky prístupových rokovaní.Článok 14Toto nariadenie nadobúda účinnosti tretím dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda  PRÍLOHA[pic][1] Medziinštitucionálna dohoda o rozpočtovej disciplíne a zlepšení rozpočtového postupu podpísaná Parlamentom, Radou a Komisiou 29. júna 1988, Ú. v. ES L 185, 15.7.1988, s. 33.[2] Medziinštitucionálna dohoda zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení, Ú. v. EÚ C 139, 14.6.2006, s. 1.[3] Rozhodnutie Európskeho parlamentu a Rady zo 17. decembra 2009, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec – Financovanie projektov v oblasti energetiky v kontexte plánu hospodárskej obnovy Európy (Ú. v. EÚ L 347, 24.12.2009, s. 26).[4] Ú. v. EÚ C , , s. .[5] Ú. v. EÚ C , , s. .[6] Ú. v. EÚ C 139, 14.6.2006, s. 1.[7] Ú. v. EÚ L 163, 23.6.2007, s. 17.[8] Ú. v. ES L 248, 16.9.2002, s. 1.[9] Ú. v. EÚ C …[10] Ú. v. ES L 311, 14.11.2002, s. 3.[11] Ú. v. EÚ L 406, 30.12.2006, s. 1.


title: Návrh nariadenie rady ktorým sa uplatňujú určité pravidlá hospodárskej súťaže na výrobu a obchod s poľnohospodárskymi výrobkami (kodifikované znenie)

text:
Dôležité právne oznámenie

|

52005PC0613

Návrh nariadenie Rady ktorým sa uplatňujú určité pravidlá hospodárskej súťaže na výrobu a obchod s poľnohospodárskymi výrobkami (kodifikované znenie)  /* KOM/2005/0613 v konečnom znení - CNS 2005/0231 */

	[pic] | KOMISIA EURÓPSKYCH SPOLOČENSTIEV |V Bruseli 1.12.2005KOM(2005) 613 v konečnom znení2005/0231 (CNS)NávrhNARIADENIE RADYktorým sa uplatňujú určité pravidlá hospodárskej súťaže na výrobu a obchod s poľnohospodárskymi výrobkami(predložený Komisiou)(kodifikované znenie)ODÔVODNENIE1.  V rámci Európy občanov Komisia prikladá veľkú dôležitosť zjednodušovaniu a sprehľadňovaniu práva Spoločenstva s cieľom jeho lepšieho pochopenia a sprístupnenia občanovi, dávajúc mu nové príležitosti, ako aj šancu na efektívnejšie využívanie osobitných práv, ktoré mu poskytuje.Tento cieľ však nemožno dosiahnuť pokým pretrváva stav rozptýlenia mnohých ustanovení, opakovane a často pozmenených v podstatnom rozsahu, vo viacerých právnych aktoch, a to počínajúc pôvodným právnym aktom až po jeho poslednú zmenu a doplnenie, čo si vyžaduje vyčerpávajúce hľadanie a komparáciu mnohých právnych aktov za účelom identifikácie pozitívneho práva.Jasnosť a prehľadnosť práva Spoločenstva preto so sebou prináša potrebu častej kodifikácie pozmenených právnych aktov.2.  Komisia sa z daného dôvodu 1. apríla 1987[1] rozhodla inštruovať svojich úradníkov, aby pristúpili ku kodifikácii všetkých právnych aktov najneskôr po ich desiatej zmene a doplnení. Avšak zdôraznila, že ide o minimálnu požiadavku, keďže príslušné oddelenia by sa mali v záujme prehľadnosti a správneho pochopenia predpisov Spoločenstva usilovať o kodifikáciu ich sa týkajúcich právnych aktov v kratších intervaloch.3.  V podobnom zmysle vyzneli aj závery Európskej rady z Edinburgu z decembra 1992[2], v ktorých táto podčiarkla dôležitosť kodifikácie , poskytujúcej právnu istotu pri nachádzaní práva uplatniteľného v konkrétnom časovom momente na špecifický predmet úpravy.Pri kodifikácii je potrebné dodržiavať štandardné legislatívne postupy Spoločenstva.Vylúčenie obsahových zmien a doplnení aktov prechádzajúcich kodifikáciou umožnilo Európskemu parlamentu, Rade a Komisii 20. decembra 1994 odsúhlasiť skrátené legislatívne konanie pre rýchle prijatie kodifikovaných právnych aktov vo forme medziinštitucionálnej dohody.4.  Predkladaný návrh sleduje kodifikáciu nariadenia Rady č. 26 zo 4. apríla 1962, ktorým sa uplatňujú určité pravidlá hospodárskej súťaže na výrobu a obchod s poľnohospodárskymi výrobkami[3]. Nové nariadenie nahrádza viaceré právne akty tvoriace predmet kodifikácie[4]. Návrh plne zachováva obsah kodifikovaných právnych aktov a obmedzuje sa výlučne na ich zjednotenie do jedného právneho aktu, pričom formálne zmeny a doplnenia nepresahujú nevyhnutný kodifikačný účel.5.  Kodifikačný návrh bol vypracovaný na základe predbežného konsolidovaného znenia nariadenia č. 26, ako aj jeho zmien a doplnení. Toto konsolidované znenie bolo zostavené pre všetky úradné jazyky Úradom pre vydávanie úradných publikácií Európskych spoločenstiev za pomoci systému na spracovanie údajov . V prípade, že dochádza k prečíslovaniu článkov, tak starý, ako aj nový spôsob číslovania je obsiahnutý v tabuľke, tvoriacej obsah prílohy II kodifikovaného nariadenia.ê 26/62 (prispôsobené)2005/0231 (CNS)NávrhNARIADENIE RADYktorým sa uplatňujú určité pravidlá hospodárskej súťaže na výrobu a obchod s poľnohospodárskymi výrobkamiRADA EURÓPSKEJ ÚNIE,so zreteľom na Zmluvu o založení Európskeho spoločenstva, Ö a Õ najmä na jej články 36 a 37,so zreteľom na návrh Komisie,so zreteľom na stanovisko Európskeho parlamentu[5],keďže:ê6.  Nariadenie Rady č. 26 zo 4. apríla 1962, ktorým sa uplatňujú určité pravidlá hospodárskej súťaže na výrobu a obchod s poľnohospodárskymi výrobkami [6] bolo podstatným spôsobom zmenené a doplnené[7]. V záujme jasnosti a prehľadnosti by sa malo toto nariadenie kodifikovať.ê 26/62 odôvodnenie 1 (prispôsobené)7.  Ö Z Õ článku 36 zmluvy vyplýva, že uplatňovanie pravidiel súťaže uvedených v zmluve na výrobu a obchodovanie s poľnohospodárskymi výrobkami predstavuje súčasť spoločnej poľnohospodárskej politiky. Ustanovenia Ö tohto nariadenia by sa preto mali doplňovať pri zohľadnení Õ vývoja tejto politiky.ê 26/62 (prispôsobené)8.  Ö Je nutné, aby sa Õ pravidlá súťaže, ktoré sa vzťahujú na dohody, rozhodnutia a postupy uvedené v článku 81 zmluvy a na zneužitia dominantného postavenia, uplatňovali na výrobu a obchodovanie s poľnohospodárskymi výrobkami do takej miery, pokiaľ ich uplatňovanie nebráni fungovaniu národných organizácií poľnohospodárskych trhov Ö a Õ neohrozuje dosiahnutie cieľov spoločnej poľnohospodárskej politiky.9.  Osobitná pozornosť Ö by sa mala zaručiť Õ v prípade, že ide o farmárske organizácie, ktoré sa hlavne zaoberajú spoločnou výrobou alebo predajom poľnohospodárskych výrobkov, alebo užívaním spoločných zariadení, pokiaľ takéto spoločné aktivity nevylučujú súťaž alebo neohrozujú dosiahnutie cieľov článku 33 zmluvy.ê 26/62 odôvodnenie 5 (prispôsobené)10.  Za účelom vyhnutia sa ohrozeniu rozvoja spoločnej poľnohospodárskej politiky a na zabezpečenie právnej istoty a nediskriminačného prístupu k Ö zainteresovaným Õ podnikom je nutné, aby Komisia mala výhradnú právomoc, ktorá podlieha kontrole Súdneho dvora, určiť, či podmienky uvedené v dvoch predchádzajúcich Ö odôvodneniach Õ sú splnené z hľadiska dohôd, rozhodnutí a postupov podľa článku 81 zmluvy.ê 26/62 odôvodnenie 7 (prispôsobené)11.  Za účelom zavedenia pravidiel pomoci na výrobu alebo obchodovanie s poľnohospodárskymi výrobkami ako súčasti rozvoja spoločnej poľnohospodárskej politiky by Komisia mala byť schopná vytvoriť zoznam existujúcich, nových alebo navrhovaných pomocí, aby mohla Ö predkladať členským štátom Õ vhodné pozorovania Ö a Õ navrhovať vhodné opatrenia,ê 26/62 (prispôsobené)PRIJALA TOTO NARIADENIE:Článok 1Články 81 až 86 zmluvy a ustanovenia, ktoré ich vykonávajú platia Ö , s výhradou ustanovení článku 2 tohto nariadenia, Õ pre všetky dohody, rozhodnutia a postupy uvedené v článku 81 ods. 1 a článku 82 zmluvy, ktoré sa týkajú výroby alebo obchodu s výrobkami uvedenými v prílohe I zmluvy.Článok 21. Článok 81 ods. 1 zmluvy sa nevzťahuje na také dohody, rozhodnutia a postupy uvedené v článku Ö 1 tohto nariadeniaÕ, ktoré sú súčasťou národnej trhovej organizácie alebo sú potrebné na dosiahnutie cieľov uvedených v článku 33 zmluvy.ê 26/62Najmä sa nevzťahuje na dohody, rozhodnutia a postupy farmárov, farmárskych združenií alebo združenií takýchto združení, patriacich k jednému členskému štátu, ktoré sa týkajú výroby alebo predaja poľnohospodárskych výrobkov, alebo užívania spoločných zariadení na skladovanie, narábanie alebo spracovanie poľnohospodárskych výrobkov, a podľa ktorých neexistuje žiadna povinnosť účtovať rovnaké ceny, pokiaľ však Komisia nezistí, že súťaž je týmto vylúčená, alebo ciele článku 33 zmluvy sú ohrozené.ê 26/62 (prispôsobené)2. Po konzultácii s členskými štátmi a vypočutí Ö zainteresovaných Õ podnikov alebo združení príslušných podnikov a všetkých ostatných fyzických alebo právnických osôb podľa potreby, má Komisia výhradnú právomoc, ktorá Ö podlieha kontrole Õ Súdného dvora , rozhodnutím, ktoré musí byť zverejnené, určiť, ktoré dohody, rozhodnutia a postupy spĺňajú podmienky uvedené v odseku 1.Komisia vykoná Ö takéto Õ určenie buď z vlastného podnetu, alebo na návrh príslušného orgánu členského štátu alebo zainteresovaného podniku či združenia podnikov.ê 26/623. Vo zverejnení sa uvádzajú názvy strán a hlavný obsah rozhodnutia; zohľadňujú sa oprávnené záujmy podnikov pri ochrane ich obchodných tajomstiev.ê 26/62 (prispôsobené)Článok 3Ustanovenia článku Ö 88 ods. 1 a ods. 3 prvá veta Õ zmluvy sa vzťahujú na pomoci, ktoré sú poskytované na výrobu alebo obchod s výrobkami uvedenými v prílohe I zmluvy.êČlánok 4Nariadenie č. 26 sa ruší.Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe II.ê 26/62 (prispôsobené)Článok 5Toto nariadenie Ö nadobúda účinnosť dvadsiatym Õ dňom po jeho uverejnenia v Úradnom vestníku Európskej únie .ê 26/62Toto nariadenie je záväzné vo svojej celistvosti a je priamo uplatniteľné vo všetkých členských štátoch.V BruseliZa RadupredsedaéPRÍLOHA IZRUšENÉ NARIADENIE V ZNENÍ NESKORšÍCH ZMIEN A DOPLNENÍNARIADENIE RADY č. 26 (Ú. v. ES 30, 20.4.1962, s. 993/62) |Nariadenie Rady č. 49 (Ú. v. ES 53, 1.7.1962, s. 1571/62) | iba článok 1 ods. 1 písm. g) |_____________PRÍLOHA IITabuľka ZHODYnariadenie č. 26 | toto nariadenie |článok 1 | článok 1 |článok 2, ods. 1 | článok 2, ods. 1 |článok 2, ods. 2 | článok 2, ods. 2, prvý pododsek |článok 2, ods. 3 | článok 2, ods. 2, druhý pododsek |článok 2, ods. 4 | článok 2, ods. 3 |článok 3 | - |článok 4 | článok 3 |- | článok 4 |článok 5 | článok 5 |- | príloha I |- | príloha II |_____________[1] KOM(87) 868 PV.[2] Pozri prílohu 3 časti A záverov.[3] Realizovaný v súlade s oznámením Komisie Európskemu parlamentu a Rade – Kodifikácia Acquis communautaire, KOM(2001) 645 konečné znenie.[4] Pozri prílohu I tohto návrhu.[5] Ú. v. EÚ C […], […], s. […].[6] Ú. v. ES 30, 20.4.1962, s. 993/62. Nariadenie zmenené a doplnené nariadením č. 49 (Ú. v. ES 53, 1.7.1962, s. 1571/62).[7] Pozri prílohu I.